b'\n_START_ARTICLE_\nFurt\n_START_SECTION_\nFurtul calificat\n_START_PARAGRAPH_\nFurtul calificat este definit de legisla\xc8\x9bia Rom\xc3\xa2niei astfel:_NEWLINE_Art. 229_NEWLINE_Furtul calificat_NEWLINE_(1) Furtul s\xc4\x83v\xc3\xa2r\xc8\x99it \xc3\xaen urm\xc4\x83toarele \xc3\xaemprejur\xc4\x83ri:_NEWLINE_a) \xc3\xaentr-un mijloc de transport \xc3\xaen comun;_NEWLINE_b) \xc3\xaen timpul nop\xc8\x9bii;_NEWLINE_c) de o persoan\xc4\x83 mascat\xc4\x83, deghizat\xc4\x83 sau travestit\xc4\x83;_NEWLINE_d) prin efrac\xc8\x9bie, escaladare sau prin folosirea f\xc4\x83r\xc4\x83 drept a unei chei adev\xc4\x83rate ori a unei chei mincinoase;_NEWLINE_e) prin scoaterea din func\xc8\x9biune a sistemului de alarm\xc4\x83 ori de supraveghere,_NEWLINE_se pedepse\xc8\x99te cu \xc3\xaenchisoarea de la unu la 5 ani._NEWLINE_(2) Dac\xc4\x83 furtul a fost s\xc4\x83v\xc3\xa2r\xc8\x99it \xc3\xaen urm\xc4\x83toarele \xc3\xaemprejur\xc4\x83ri:_NEWLINE_a) asupra unui bun care face parte din patrimoniul cultural;_NEWLINE_b) prin violare de domiciliu sau sediu profesional;_NEWLINE_c) de o persoan\xc4\x83 av\xc3\xa2nd asupra sa o arm\xc4\x83,_NEWLINE_pedeapsa este \xc3\xaenchisoarea de la 2 la 7 ani._NEWLINE_(3) Furtul privind urm\xc4\x83toarele categorii de bunuri:_NEWLINE_a) \xc8\x9bi\xc8\x9bei, gazolin\xc4\x83, condensat, etan lichid, benzin\xc4\x83, motorin\xc4\x83, alte produse petroliere sau gaze naturale din conducte, depozite, cisterne ori vagoane-cistern\xc4\x83;_NEWLINE_b) componente ale sistemelor de iriga\xc8\x9bii;_NEWLINE_c) componente ale re\xc8\x9belelor electrice;_NEWLINE_d) un dispozitiv ori un sistem de semnalizare, alarmare ori alertare \xc3\xaen caz de incendiu sau alte situa\xc8\x9bii de urgen\xc8\x9b\xc4\x83 public\xc4\x83;_NEWLINE_e) un mijloc de transport sau orice alt mijloc de interven\xc8\x9bie la incendiu, la accidente de cale ferat\xc4\x83, rutiere, navale sau aeriene ori \xc3\xaen caz de dezastru;_NEWLINE_f) instala\xc8\x9bii de siguran\xc8\x9b\xc4\x83 \xc8\x99i dirijare a traficului feroviar, rutier, naval, aerian \xc8\x99i componente ale acestora, precum \xc8\x99i componente ale mijloacelor de transport aferente;_NEWLINE_g) bunuri prin \xc3\xaensu\xc8\x99irea c\xc4\x83rora se pune \xc3\xaen pericol siguran\xc8\x9ba traficului \xc8\x99i a persoanelor pe drumurile publice;_NEWLINE_h) cabluri, linii, echipamente \xc8\x99i instala\xc8\x9bii de telecomunica\xc8\x9bii, radiocomunica\xc8\x9bii, precum \xc8\x99i componente de comunica\xc8\x9bii,_NEWLINE_se pedepse\xc8\x99te cu \xc3\xaenchisoarea de la 3 la 10 ani.\n_START_SECTION_\nT\xc3\xa2lh\xc4\x83ria\n_START_PARAGRAPH_\nCea mai grav\xc4\x83 variant\xc4\x83 a furtului, talharia este definita de Art. 233 - T\xc3\xa2lh\xc4\x83ria astfel: "Furtul s\xc4\x83v\xc3\xa2r\xc8\x99it prin \xc3\xaentrebuin\xc8\x9barea de violen\xc8\x9be sau amenin\xc8\x9b\xc4\x83ri ori prin punerea victimei \xc3\xaen stare de incon\xc8\x99tien\xc8\x9b\xc4\x83 sau neputin\xc8\x9b\xc4\x83 de a se ap\xc4\x83ra, precum \xc8\x99i furtul urmat de \xc3\xaentrebuin\xc8\x9barea unor astfel de mijloace pentru p\xc4\x83strarea bunului furat sau pentru \xc3\xaenl\xc4\x83turarea urmelor infrac\xc8\x9biunii ori pentru ca f\xc4\x83ptuitorul s\xc4\x83-\xc8\x99i asigure sc\xc4\x83parea se pedepsesc cu \xc3\xaenchisoarea de la 2 la 7 ani \xc8\x99i interzicerea exercit\xc4\x83rii unor drepturi."_NEWLINE_T\xc3\xa2lh\xc4\x83ria calificat\xc4\x83 este o forma mai grava a t\xc3\xa2lh\xc4\x83riei, fiind definita astfel:_NEWLINE_Art. 234_NEWLINE_T\xc3\xa2lh\xc4\x83ria calificat\xc4\x83_NEWLINE_(1) T\xc3\xa2lh\xc4\x83ria s\xc4\x83v\xc3\xa2r\xc8\x99it\xc4\x83 \xc3\xaen urm\xc4\x83toarele \xc3\xaemprejur\xc4\x83ri:_NEWLINE_a) prin folosirea unei arme ori substan\xc8\x9be explozive, narcotice sau paralizante;_NEWLINE_b) prin simularea de calit\xc4\x83\xc8\x9bi oficiale;_NEWLINE_c) de o persoan\xc4\x83 mascat\xc4\x83, deghizat\xc4\x83 sau travestit\xc4\x83;_NEWLINE_d) \xc3\xaen timpul nop\xc8\x9bii;_NEWLINE_e) \xc3\xaentr-un mijloc de transport sau asupra unui mijloc de transport;_NEWLINE_f) prin violare de domiciliu sau sediu profesional,_NEWLINE_se pedepse\xc8\x99te cu \xc3\xaenchisoarea de la 3 la 10 ani \xc8\x99i interzicerea exercit\xc4\x83rii unor drepturi._NEWLINE_(2) T\xc3\xa2lh\xc4\x83ria s\xc4\x83v\xc3\xa2r\xc8\x99it\xc4\x83 \xc3\xaen condi\xc8\x9biile art. 229 alin. (3) se pedepse\xc8\x99te cu \xc3\xaenchisoare de la 5 la 12 ani \xc8\x99i interzicerea unor drepturi._NEWLINE_(3) Cu aceea\xc8\x99i pedeaps\xc4\x83 se sanc\xc8\x9bioneaz\xc4\x83 t\xc3\xa2lh\xc4\x83ria care a avut ca urmare v\xc4\x83t\xc4\x83marea corporal\xc4\x83\n_START_SECTION_\nFurtul \xc3\xaen cre\xc8\x99tinism\n_START_PARAGRAPH_\nFurtul \xc3\xaenseamn\xc4\x83 \xc3\xaenc\xc4\x83lcarea unei porunci din Decalog.\n_START_SECTION_\nIstorie\n_START_PARAGRAPH_\nFurtul nu este incriminat numai de legile penale, ci \xc8\x99i de cele morale. De exemplu, Decalogul, cunoscut \xc8\x99i ca Cele zece porunci din Biblie, prin Porunca a VIII-a, impune simplu: "S\xc4\x83 nu furi." _NEWLINE_De asemenea apar pedepse pentru t\xc3\xa2lh\xc4\x83rie \xc3\xaen coduri de legi vechi, de exemplu t\xc3\xa2lh\xc4\x83ria e pedepsita cu moartea \xc3\xaen Codul lui Ur-Nammu (2100-2050 BC). Furtul e referit \xc8\x99i \xc3\xaen Legile lui Ehsnunna (aprox. 1930 BC), sau \xc3\xaen Codul lui Hammurabi (aprox. 1790 BC)._NEWLINE_\xc3\x8en vechiul drept rom\xc3\xa2nesc existau, de asemenea, reglement\xc4\x83ri foarte detaliate referitoare la infrac\xc8\x9biunile de furt \xc8\x99i t\xc3\xa2lh\xc4\x83rie. Astfel, pravilele lui Vasile Lupu (Cartea pentru \xc3\xaenv\xc4\x83\xc8\x9b\xc4\x83turi, din 1646) \xc8\x99i Matei Basarab (\xc3\x8endreptarea legii, din 1652), codicile penale ale lui Alexandru Sturza (1826) \xc3\xaen Moldova \xc8\x99i a lui Barbu \xc8\x98tirbei (1850) \xc3\xaen Muntenia, con\xc8\x9bineau dispozi\xc8\x9bii cu privire la infrac\xc8\x9biunile contra patrimoniului._NEWLINE_\xc3\x8en pravilele domnitorilor Vasile Lupu \xc8\x99i Matei Basarab, printre alte pedepse erau prev\xc4\x83zute \xc8\x99i: munca \xc3\xaen min\xc4\x83 (pentru furtul pentru prima oar\xc4\x83 a unui animal), \xc3\xaensemnarea la nas (pentru furtul pentru a doua oar\xc4\x83, furtul din biserici), scoaterea ochilor (pentru cel care fura a treia oar\xc4\x83), t\xc4\x83ierea capului (pentru perceptorii de taxe ilegale), sp\xc3\xa2nzurarea (t\xc3\xa2lharii),_NEWLINE_Exista \xc8\x99i precedentul domnitorului Vlad \xc8\x9aepe\xc8\x99 despre care se spune c\xc4\x83, \xc3\xaendat\xc4\x83 ce a urcat pe tron, a poruncit s\xc4\x83 se adune to\xc8\x9bi ho\xc8\x9bii \xc8\x99i cer\xc8\x99etorii, i-a \xc3\xaenchis \xc3\xaentr-o cas\xc4\x83, i-a osp\xc4\x83tat, apoi le-a dat foc._NEWLINE_Domnitorul Nicolae Mavrogheni (1786-1790) \xc3\xaei sp\xc3\xa2nzura pe ho\xc8\x9bi \xc3\xaen uli\xc8\x9be, l\xc4\x83s\xc3\xa2ndu-i c\xc3\xa2te o zi-dou\xc4\x83, s\xc4\x83 ia lumea aminte. La 1 iunie 1786 a dat ordin ispravnicilor \xe2\x80\x9es\xc4\x83 ridice \xc8\x9bepi pe la toate drumurile \xc8\x99i r\xc4\x83sp\xc3\xa2ntiile", unde se va pune la vedere \xc8\x99i \xc3\xaenscrisul urm\xc4\x83tor: \xe2\x80\x9eCel ce va face ho\xc8\x9bii, ucideri sau va fi gazd\xc4\x83 de ho\xc8\x9bi\xe2\x80\xa6 cu aceast\xc4\x83 pedeaps\xc4\x83 de moarte se va os\xc3\xa2ndi \xe2\x80\x93 \xc3\xaen\xc8\x9bepatu\xe2\x80\x99!", fapt ce a \xc3\xaempu\xc8\x9binat sim\xc8\x9bitor infrac\xc8\x9biunile \xc3\xaen timpul domniei sale._NEWLINE_Pravila lui Vasile Lupu din 1646 prevedea \xc8\x99i circumstan\xc8\x9be atenuante, pentru robii foarte s\xc4\x83raci: "\xc8\x9aiganul, sau \xc8\x9biganca lui, sau copilul, de va fura o dat\xc4\x83 sau de dou\xc4\x83 ori \xc8\x99i de trei g\xc4\x83in\xc4\x83, g\xc3\xa2sc\xc4\x83 sau alt lucru mic\xc8\x99or, s\xc4\x83 se iarte; iar\xc4\x83 de va fi alt lucru mai mare furat, s\xc4\x83 s\xc4\x83 cearte ca \xc8\x99i fiece fur".'